เตือนภัย
เตือนกันมาตลอดเกี่ยวกับแก๊งคอลเซ็นเตอร์ที่หลอกว่าเป็นสำนักงานป้องกันและปราบปรามการฟอกเงิน (ปปง.) ธนาคารแห่งประเทศไทย กรมสอบสวนคดีพิเศษ (ดีเอสไอ) โทรมาอ้างว่ามีการพบบัญชีเงินผิดกฎหมาย ขายยาเสพติด ฯลฯ โอนเงินเข้าบัญชีมา จะต้องโอนเงินให้ตรวจสอบก่อน ไม่เช่นนั้นจะมีความผิดทางอาญา
30 ส.ค. 2559

เตือนกันมาตลอดเกี่ยวกับแก๊งคอลเซ็นเตอร์ที่หลอกว่าเป็นสำนักงานป้องกันและปราบปรามการฟอกเงิน (ปปง.) ธนาคารแห่งประเทศไทย กรมสอบสวนคดีพิเศษ (ดีเอสไอ) โทรมาอ้างว่ามีการพบบัญชีเงินผิดกฎหมาย ขายยาเสพติด ฯลฯ โอนเงินเข้าบัญชีมา จะต้องโอนเงินให้ตรวจสอบก่อน ไม่เช่นนั้นจะมีความผิดทางอาญา
ล่าสุด มีแก๊งคอลเซ็นเตอร์โทรมาแอบอ้างว่าเป็นพนักงานของธนาคารพาณิชย์ ระบุว่าเหยื่อได้รับการอนุมัติสินเชื่อ แต่หากผู้เสียหายปฏิเสธว่าไม่ได้ขอสินเชื่อ คนร้ายจะอ้างว่าเหยื่อถูกนำเอาข้อมูลส่วนตัวมาเปิดบัญชีธนาคาร หรือถูกนำบัญชีไปกระทำผิดกฎหมาย  
จากนั้นคนร้ายจะโทรกลับมาอีกครั้ง โดยใช้เบอร์ 02-831-9888 แอบอ้างเป็นดีเอสไอถามข้อมูลส่วนตัว พร้อมแจ้งว่าหากไม่ดำเนินการโอนเงินมาอีกบัญชีจะถูกดำเนินคดี ทำให้ผู้เสียหายกลัวและหลงเชื่อออกไปโอนเงินให้กลุ่มคนร้าย
ทั้งนี้ดีเอสไอฝากเตือนมาว่า ดีเอสไอไม่มีนโยบายโทรให้ประชาชนทำธุรกรรมทางการเงิน หากดีเอสไอจะเรียกเพื่อสอบถามข้อมูลจะมีหมายเรียกไปที่บ้านหากบัญชีมีความผิดดีเอสไอมีอำนาจในการอายัดได้ทันที